钦定古今图书集成/理学汇编/学行典/第193卷 > 高谦
## 钦定古今图书集成/理学汇编/学行典/第193卷 > 高谦

按《宁波府志》：“高谦，字德光。曾祖善沈酣六经，不求闻
达行谊，能格强暴。洪武初，有司辟不就，学者称为安
敬先生。谦性笃孝，三岁父卒，世父火其骸，欲夺母叶
志，叶茹荼育之。稍长，问父所在，母泣告以故，遂哀号
欲绝，求父骸不得，终日涕泗于道。后遍访得之，负以
归。犹恐其非啮指血滴之验，乃更制衣冠敛补，行三”
年丧。事母极孝，先意承志，无不得其懽心。